Diari Oficial de la Generalitat Valenciana


Sumari del DOGV 7196, del 21-01-2014 (2014/509)

Resolució de 15 de gener de 2014, de la Conselleria d'Hisenda i Administració Pública, d'ampliació del termini per a l'obertura de les proposicions econòmiques de l'expedient administratiu CNMY13/DGTEC/7. Servici en informàtica: Projecte DESIG-2013 (desenrotllament dels sistemes d'informació de la Generalitat).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7196

Data del DOGV
:   21-01-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/509


Data del document
:   15-01-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * contracte de serveis

Resolució de 15 de gener de 2014, de la Conselleria d'Hisenda i Administració Pública, d'ampliació del termini per a l'obertura de les proposicions econòmiques de l'expedient administratiu CNMY13/DGTEC/7. Servici en informàtica: Projecte DESIG-2013 (desenrotllament dels sistemes d'informació de la Generalitat). [2014/509]  
Antecedents de fet  
Primer. En data 27 de juny de 2013 es va acordar iniciar el procediment per a la contractació de l'expedient administratiu CNMY13/DGTEC/7. Servici en informàtica: Projecte DESIG-2013 (desenrotllament dels sistemes d'informació de la Generalitat), per mitjà de procediment obert amb pluralitat de criteris i tramitació ordinària.  
Segon. En data 7 de novembre de 2013 es va dictar una resolució d'aprovació de l'expedient de contractació, dels plecs que el regixen i del gasto que comporta.  
Tercer. En dates 9, 15 i 23 de novembre de 2013 es va publicar l'anunci de licitació en el Diari Oficial de la Unió Europea, Diari Oficial de la Comunitat Valenciana i Boletín Oficial del Estado, respectivament.  
Quart. En data 7 de gener de 2014 va acabar el termini de presentació de proposicions.   
Quint. La data prevista per a l'obertura del sobre 2, criteris ponderables en funció d'un juí de valor, és el dia 20 de gener de 2014.  
Sext. En els esmentats anuncis de la licitació s'indicava que la data per a l'obertura del sobre 3, criteris avaluables de forma automàtica, s'anunciarà en els mateixos mitjans en què es va publicar esta licitació.  
  
  
Fonaments de dret  
Primer. L'article 160.1 del Text Refós de la Llei de Contractes del Sector Públic establix que l'obertura de les proposicions haurà d'efectuar-se en el termini màxim d'un mes comptador des de la data d'acabament del termini per a presentar ofertes.  
Segon. L'article 49 de la Llei 30/1992, de 26 de novembre, sobre el procediment administratiu comú, establix que «l'Administració, excepte precepte en contra, podrà concedir d'ofici o a petició de les persones interessades una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat a les persones interessades».  
Per tot això, vistos els preceptes esmentats i els altres de general i pertinent aplicació, resolc:  
  
Primer  
Ampliar el termini màxim, atés el nombre de licitadors i la complexitat tècnica de les ofertes, per a l'obertura del sobre 3, criteris avaluables de forma automàtica, que tindrà lloc el dia 21 de febrer de 2014, a les 12.30 hores. Expedient administratiu CNMY13/DGTEC/7. Servici en informàtica: Projecte DESIG-2013 (desenrotllament dels sistemes d'informació de la Generalitat).  
  
Segon  
Publicar esta resolució en el Diari Oficial de la Unió Europea, Diari Oficial de la Comunitat Valenciana i Boletín Oficial del Estado.  
  
València, 15 de gener de 2014.- El conseller d'Hisenda i Administració Pública, p. d. f. (R 31.05.2012), la subsecretària: Carmela Cots Soler.